**Х. МЕТОДИКА ЗА ОПРЕДЕЛЯНЕ НА КОМПЛЕКСНАТА ОЦЕНКА НА ОФЕРТИТЕ НА УЧАСТНИЦИТЕ**

*Настоящата обществена поръчка се възлага въз основа на икономически най-изгодна оферта. Тя се определя на следния критерий за възлагане: оптимално съотношение качество/цена, което се оценява въз основа на цената, както и на показатели, включващи качествени аспекти, свързани с предмета на обществената поръчка.*

**Преди да пристъпи към оценяване на показателите от техническите оферти на участниците, комисията проверява дали същите са подготвени и представени в съответствие с изискванията на документацията за участие в процедурата и техническите спецификации. Като част от документацията към настоящата поръчка са Техническите спецификации, включително приложенията към тях. Същите следва да се считат като предварително обявени условия за изпълнение на поръчката. Предложения, които не отговарят на тях, както и/или на приложимото действащо законодателство и изисквания няма да бъдат предмет на оценка и ще бъдат предложени за отстраняване.**

Допуснатите до оценка оферти на участниците ще бъдат оценявани въз основа на настоящата методика за определяне на комплексна оценка, изчислена на база на включените показатели в нея, като на първо място се класира офертата с най-висока комплексна оценка.

1. **Показатели за оценяване:**

|  |  |  |
| --- | --- | --- |
|  | **Показател:** | **Относителна тежест** |
| **1.** | **ТЕХНИЧЕСКИ ПОКАЗАТЕЛ (ТП) – Оценява предложените организация и начин на изпълнение на отделните дейности**  | **60 %** |
| **2.** | **ФИНАНСОВ ПОКАЗАТЕЛ (ФП)** **– Оценява предложената от участника цена за изпълнение на поръчката** | **40 %** |

 Комплексната оценка (КО) на офертата на участник се изчислява по следната формула: КО = ТП + ФП

 Максималната възможна стойност на КО е 100 точки!

 **А) ТЕХНИЧЕСКИ ПОКАЗАТЕЛ (ТП)** – Оценява се посочената организация на работа, както и начинът, по който ще бъдат изпълнени отделните дейности от предмета на поръчката в съответствие с Техническата спецификация.

В техническото предложение участниците следва да представят още последователността на извършване и взаимната обвързаност на описаните в Техническата спецификация дейности за изпълнението на поръчката, разпределението на задачите и отговорностите на отделните експерти от ключовия екип за всяка отделна задача. Същите следва да опишат управленската структура и да посочат конкретни механизми/начини/подходи за осигуряване на вътрешната комуникация между експертите, съобразно заеманата позиция в екипа и вменените им задължения и да представят начините и методите за осъществяване на координация и комуникация с възложителя, Управляващия орган (УО) на Оперативна програма „Околна среда 2014 – 2020 г. (ОПОС) и външните изпълнители на проектните дейности, които са необходими и ще спомогнат за качественото и срочно изпълнение на възложената поръчка. В предложението си участниците следва да дефинират необходимите ресурси за изпълнение на всяка отделна дейност, включена в предмета на поръчката (информация, документи, срещи с възложителя и/или заинтересовани страни) и да посочат очакваните резултати, свързани с нейното изпълнение.

Предложението трябва задължително да e съобразено с разпоредбите на действащото законодателство, с Техническата спецификация и останалите изисквания на възложителя, отразени в документацията за обществената поръчка. Предложението за изпълнение на поръчката трябва да отчита спецификата и конкретиката на поръчката и да гарантира постигане на заложените цели и очакваните резултати от нейното изпълнение.

 Офертите, които отговарят на изискванията на възложителя, се оценяват по четиристепенна скала за оценка, като в зависимост от качеството на даденото предложение, на съответния участник му се присъждат съответно 30, 40, 50 или 60 точки. В таблицата по-долу са дадени пояснения за условията, при които дадена оферта получава съответната оценка.

 Включването на предложената от участника организация на работа като показател за оценка цели да се оцени ефективността при изпълнението на услугите по управление на проекта и на човешките ресурси, ангажирани в процеса на изпълнение и отчитането му. По този начин участниците ще демонстрират, че при изпълнение на отделните дейности ще осъществяват адекватен вътрешен контрол, който ще осигури качествено и срочно завършване на работата. Посочената последователност, взаимообвързаност и организация при изпълнението на отделните дейности и задачи ще позволи на възложителя да добие представа за начина на изпълнение на поръчката и да оцени каква е вероятността за възникване на негативни последици за проекта.

|  |  |
| --- | --- |
| **Критерии** | **Oценка****/Точки/** |
| - ***Предложената от участника организация на работа и начин на изпълнение на поръчката удовлетворява минималните изисквания на възложителя****, а именно:** *Участникът е предложил* ***организация на работа*** *като е посочил разпределението на задълженията и отговорностите на отделните* *ключови експерти за всяка отделна задача⃰ и е представил последователността на извършване и взаимната обвързаност на дейностите, включени в предмета на поръчката в целия й обхват;*
* *Участникът е посочил управленската структура и конкретните механизми/начини/подходи за осигуряване на вътрешната комуникация между експертите, съобразно заеманата позиция в екипа и вменените им задължения.*
* *участникът е представил методите за осъществяване на комуникацията и координацията с възложителя,* *УО на ОПОС и външните изпълнители на проектните дейности (където е приложимо) при изпълнение на всяка отделна дейност от предмета на поръчката;*
* *За всяка дейност са дефинирани необходимите ресурси за нейното изпълнение (информация, документи, срещи с възложителя и/или заинтересовани страни) и са посочени очакваните резултати, свързани с нейното изпълнение*
 | **30** |
| - ***Предложената от участника организация на работа и начин на изпълнение на поръчката удовлетворява минималните изисквания на възложителя, като допълнително в него е налице ЕДНО от посочените по-долу обстоятелства:****1. В представената организация на работа и начин на изпълнение на поръчката е отчетена спецификата на проекта (описанието не е от общ характер, а е обвързано с изпълнението на всяка дейност, която ще извършва звеното), съобразени са с изискванията на Оперативна програма „Околна среда 2014-2020 г.“ и насоките на Управляващия орган. Представени са аргументи и примери (посочени са силните и положителни страни на избраните видове, методи, подходи) как изпълнението на поръчката в съответствие с предложената организация и начин на работа ще гарантират качественото изпълнение на поръчката;* *2. Участникът е идентифицирал възможните трудности и пречки за изпълнението на дейностите, анализирал и оценил е вероятността им за проявление и въздействие, направил е преценка на важността на всяка от тях и е предложил решения за недопускането, предотвратяването и преодоляването им. (същите са в контекста на изискванията и спецификите на Оперативна програма „Околна среда 2014-2020 г.“);**3. Предложени са механизми за вътрешен контрол и мониторинг при изпълнение на поръчката в организацията на работата на екипа, като всеки механизъм за вътрешен контрол и мониторинг бъде придружен със следното: съдържание и обхват, конкретни лица, ангажирани с изпълнението му, както и конкретни задължения на тези лица за изпълнение на механизма, очаквани резултати върху качеството на изпълнение на дейностите, предмет на настоящата поръчка, от прилагането на конкретния механизъм.* *Представените механизми за вътрешен контрол и мониторинг обосновават и пораждат увереност в точното, качествено и навременно изпълнение на поръчката.* | **40** |
| - ***Предложената от участника организация на работа и начин на изпълнение на поръчката удовлетворява минималните изисквания на възложителя, като допълнително в него са налице ДВЕ от посочените по-долу обстоятелства:****1. В представената организация на работа и начин на изпълнение на поръчката е отчетена спецификата на проекта (описанието не е от общ характер, а е обвързано с изпълнението на всяка дейност, която ще извършва звеното), съобразени са с изискванията на Оперативна програма „Околна среда 2014-2020 г.“ и насоките на Управляващия орган. Представени са аргументи и примери (посочени са силните и положителни страни на избраните видове, методи, подходи) как изпълнението на поръчката в съответствие с предложената организация и начин на работа ще гарантират качественото изпълнение на поръчката;* *2. Участникът е идентифицирал възможните трудности и пречки за изпълнението на дейностите, анализирал и оценил е вероятността им за проявление и въздействие, направил е преценка на важността на всяка от тях и е предложил решения за недопускането, предотвратяването и преодоляването им. (същите са в контекста на изискванията и спецификите на Оперативна програма „Околна среда 2014-2020 г.“);**3. Предложени са механизми за вътрешен контрол и мониторинг при изпълнение на поръчката в организацията на работата на екипа, като всеки механизъм за вътрешен контрол и мониторинг бъде придружен със следното: съдържание и обхват, конкретни лица, ангажирани с изпълнението му, както и конкретни задължения на тези лица за изпълнение на механизма, очаквани резултати върху качеството на изпълнение на дейностите, предмет на настоящата поръчка, от прилагането на конкретния механизъм.* *Представените механизми за вътрешен контрол и мониторинг обосновават и пораждат увереност в точното, качествено и навременно изпълнение на поръчката.* | **50** |
| - ***Предложената от участника организация на работа и начин на изпълнение на поръчката удовлетворява минималните изисквания на възложителя, като допълнително в него са налице ВСИЧКИ посочени по-долу обстоятелства:****1. В представената организация на работа и начин на изпълнение на поръчката е отчетена спецификата на проекта (описанието не е от общ характер, а е обвързано с изпълнението на всяка дейност, която ще извършва звеното), съобразени са с изискванията на Оперативна програма „Околна среда 2014-2020 г.“ и насоките на Управляващия орган. Представени са аргументи и примери (посочени са силните и положителни страни на избраните видове, методи, подходи) как изпълнението на поръчката в съответствие с предложената организация и начин на работа ще гарантират качественото изпълнение на поръчката;* *2. Участникът е идентифицирал възможните трудности и пречки за изпълнението на дейностите, анализирал и оценил е вероятността им за проявление и въздействие, направил е преценка на важността на всяка от тях и е предложил решения за недопускането, предотвратяването и преодоляването им. (същите са в контекста на изискванията и спецификите на Оперативна програма „Околна среда 2014-2020 г.“);**3. Предложени са механизми за вътрешен контрол и мониторинг при изпълнение на поръчката в организацията на работата на екипа, като всеки механизъм за вътрешен контрол и мониторинг бъде придружен със следното: съдържание и обхват, конкретни лица, ангажирани с изпълнението му, както и конкретни задължения на тези лица за изпълнение на механизма, очаквани резултати върху качеството на изпълнение на дейностите, предмет на настоящата поръчка, от прилагането на конкретния механизъм.* *Представените механизми за вътрешен контрол и мониторинг обосновават и пораждат увереност в точното, качествено и навременно изпълнение на поръчката.* | **60** |

 ⃰ Под *„задача“* се разбира обособена част от дефинирана дейност, която може да бъде самостоятелно възлагана на отделен експерт и чието изпълнение може да се проследи еднозначно, т.е. има ясно дефинирани начало и край и измерими резултати.

 Възложителят ще приеме, че съответното предложение поражда увереност в *„точното, качествено и навременно изпълнение на поръчката“*, съответно гарантира *„качественото изпълнение на поръчката“*, когато предложените механизми за вътрешен контрол и мониторинг, отчитат изискванията на възложителя, както и спецификата на поръчката и отговарят на конкретните изисквания от техническите спецификации и нормативните разпоредби, приложими към изпълнението на предмета на поръчката.

 За целите на настоящата методика *„обосновава“* означава обяснение за приложимостта и полезността на предложените дейности/механизми при изпълнението на поръчката.

  **Б) ФИНАНСОВ ПОКАЗАТЕЛ (ФП)** – Оценява се предложена от участника крайна цена за изпълнение на поръчката. Максимално възможната оценка е 40 точки, като оценката по показателя се изчислява по формулата: ФП = (Цmin / Цi) х 40, където:

Цmin е най-ниската предложена от Участник цена за изпълнение на поръчката;

Цi е предложената от Участник(i) цена за изпълнение.

***От участие в процедурата ще се отстранява участник, предложил цена за изпълнение на поръчката, която е по-висока от определената максимална прогнозна стойност.***

Финансовите предложения се проверяват, за да се установи, че са подготвени и представени в съответствие с изискванията на документацията за участие в процедурата. При разлика между сумите изразени с цифри и думи, за вярно се приема словесното изражение на сумата.